CELEX: 32015D1772
Language: lv
Date: 2015-09-28 00:00:00
Title: Politikas un drošības komitejas Lēmums (KĀDP) 2015/1772 (2015. gada 28. septembris) par EUNAVFOR MED pāreju uz operācijas otro posmu, kā noteikts 2. panta 2. punkta b) apakšpunkta i) punktā Lēmumā (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED) (EUNAVFOR MED/2/2015)

3.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 258/5
            
         POLITIKAS UN DROŠĪBAS KOMITEJAS LĒMUMS (KĀDP) 2015/1772
   (2015. gada 28. septembris)
   par EUNAVFOR MED pāreju uz operācijas otro posmu, kā noteikts 2. panta 2. punkta b) apakšpunkta i) punktā Lēmumā (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED) (EUNAVFOR MED/2/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED) (1) un jo īpaši tā 6. panta 1. punktu,
   tā kā:
   
               (1)
            
            
               
                  EUNAVFOR MED operācijas komandieris ir norādījis, ka operācija ir izpildījusi visus pirmā posma militāros mērķus, kas saistīti ar informācijas un izlūkdatu apkopošanu, un ierosinājis, ka operācijai būtu jāpāriet uz otro posmu, kā noteikts 2. panta 2. punkta b) apakšpunkta i) punktā Lēmumā (KĀDP) 2015/778.
            
         
               (2)
            
            
               Padome 2015. gada 14. septembra sanāksmē secināja, ka visi nosacījumi ir tikuši izpildīti, lai EUNAVFOR MED varētu pāriet uz operācijas otro posmu, kā noteikts 2. panta 2. punkta b) apakšpunkta i) punktā Lēmumā (KĀDP) 2015/778.
            
         
               (3)
            
            
               Pārejai uz operācijas otro posmu būtu jānotiek 2015. gada 7. oktobrī.
            
         
               (4)
            
            
               Pāreja uz EUNAVFOR MED nākamajiem posmiem, tostarp uz posmu, kas noteikts 2. panta 2. punkta b) apakšpunkta ii) punktā Lēmumā (KĀDP) 2015/778, būs atkarīga no Padomes turpmāka vērtējuma par to, vai ir izpildīti minētās pārejas nosacījumi, ņemot vērā jebkuru piemērojamu ANO Drošības padomes rezolūciju un attiecīgo piekrastes valstu piekrišanu, un Politikas un drošības komitejas lēmumu par to, kad veikt pāreju, saskaņā ar Lēmumu (KĀDP) 2015/778 un Padomes Lēmumu (KĀDP) 2015/972 (2), ar ko sāk operāciju,
            
         IR PIEŅĒMUSI ŠO LĒMUMU.
   1. pants
   Eiropas Savienības militārā operācija Vidusjūras apgabala centrālās daļas dienvidos (EUNAVFOR MED) 2015. gada 7. oktobrī pāriet uz operācijas otro posmu, kā noteikts 2. panta 2. punkta b) apakšpunkta i) punktā Lēmumā (KĀDP) 2015/778.
   2. pants
   Ar šo tiek apstiprināti pielāgotie spēka lietošanas noteikumi otrajam operācijas posmam, kā noteikts 2. panta 2. punkta b) apakšpunkta i) punktā Lēmumā (KĀDP) 2015/778.
   3. pants
   Šis lēmums stājas spēkā tā pieņemšanas dienā.
   
      Briselē, 2015. gada 28. septembrī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 122, 19.5.2015., 31. lpp.
   
   
      (2)  Padomes Lēmums (KĀDP) 2015/972 (2015. gada 22. jūnijs), ar ko sāk Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED) (OV L 157, 23.6.2015., 51. lpp.).